Temeljem odredbe članka 7. i 13. Zakona o udrugama, (Narodne novine br. 74/14 i 70/17), te članka 23. Statuta Udruge veterana Mješovitog odreda mornaričkog pješaštva „Zvir“ – otok Hvar, Skupština Udruge na sjednici održanoj dana 22. prosinca 2017. godine, donosi novi:

**STATUT**

**UDRUGE VETERANA MJEŠOVITOG ODREDA MORNARIČKOG PJEŠAŠTVA „ZVIR“ – OTOK HVAR**

**I / OPĆE ODREDBE**

Članak 1.

Ovim Statutom uređuju se pitanja o:

* nazivu i sjedištu
* zastupanju
* izgledu pečata udruge
* područjima djelovanja sukladno ciljevima
* ciljevima
* djelatnostima kojima se ostvaruju ciljevi
* gospodarskim djelatnostima sukladno zakonu, ako ih obavlja
* načinu osiguranja javnosti djelovanja udruge
* uvjetima i načinu učlanjivanja i prestanku članstva, pravima, obvezama i odgovornosti te stegovnoj odgovornosti članova i načinu vođenja popisa članova
* tijelima udruge, njihovu sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanja skupštine u slučaju isteka mandata
* izboru i opozivu likvidatora udruge
* prestanku postojanja udruge
* imovini, načinu stjecanja i raspolaganja imovinom
* postupku s imovinom u slučaju prestanka udruge
* načinu rješavanja sporova i sukoba interesa unutar udruge
* teritorijalnom djelovanju udruge
* znaku udruge i njegovu izgledu
* drugim pitanjima od značaja za udrugu.

Članak 2.

Udruga veterana Mješovitog odreda mornaričkog pješaštva „Zvir“ – otok Hvar (u daljnjem tekstu: Udruga) je nevladina i neprofitna, izvanstranačka, samostalna i dragovoljna udruga veterana Domovinskog rata – pripadnika ratne postrojbe Mješovitog odreda mornaričkog pješaštva – Hvar (u daljnjem tekstu: MOmp Hvar), koja ne obavlja gospodarske djelatnosti.

Članak 3.

Udrugu predstavljaju i zastupaju predsjednik Udruge, dopredsjednik Udruge i tajnik Udruge.

Članak 4.

Naziv Udruge je:

**UDRUGA VETERANA MJEŠOVITOG ODREDA MORNARIČKOG PJEŠAŠTVA „ZVIR“ – OTOK HVAR**

Skraćeni naziv je: **UV MOmp „ZVIR“ – O. HVAR**

Sjedište Udruge je u Hvaru.

Odluku o promjeni sjedišta Udruge donosi Upravni odbor.

Udruga djeluje na području otoka Hvara, odnosno na području gradova Hvar i Stari Grad te općina Jelsa i Sućuraj.

Članak 5.

Udruga ima svojstvo pravne osobe i upisana je u registar udruga kod nadležnog Ureda državne uprave.

Članak 6.

Udruga je organizirana u 4 ogranka: Hvar, Stari Grad, Jelsa i Sućuraj, koji okupljaju članove na području gradova Hvar i Stari Grad, te općina Jelsa i Sućuraj.

Ogranci su organizirani i djeluju u skladu sa Statutom Udruge, te provode odluke koje donose tijela upravljanja Udruge.

Ogranci nisu pravne osobe.

Članak 7.

Udruga ima svoj znak, zastavicu, zastavu i pečat koji se temelje na amblemu ratne postrojbe.

Znak Udruge je romboidnog oblika, s time da je donja lijeva stranica zaobljena. U sredini znaka je stilizirana figura pulene „Zvir“ bakrene boje, donjim dijelom naslonjena na stilizirani morski val plave boje, ispod koje je natpis –ZVIR- bakrene boje i -o. HVAR- crne boje. Na rubu polukružnog dijela znaka, unutar polukružne crte bakrene boje koja omeđuje val, nalazi se natpis -MJEŠOVITI ODRED mornaričkog pješaštva- bakrene boje. U gornjem dijelu znaka u pozadini figure i vala stilizirani je dio hrvatskog grba – kocke crvene i blijedo sive boje, na kojemu je u vrhu grb Hrvatske ratne mornarice ispod kojeg je natpis –HRM- bakrene boje. Na donjoj desnoj romboidnoj stranici između crte bakrene boje koja omeđuje val i ruba te stranice znaka, nalazi se natpis – UDRUGA VETERANA - crne boje. Veličina znaka: desni gornji romboidni krak 9 cm, a donji do početka polukružnog dijela 7,2 cm. Dužina lijevog gornjeg romboidnog kraka do početka polukružnog dijela znaka iznosi 6,3 cm. Središnji vertikalni presjek znaka, od vrha gdje se spajaju lijevi i desni romboidni krakovi, do dna gdje se spaja donji desni romboidni krak i lijevi donji polukružni dio znaka iznosi 11,5 cm. Ista veličina je i horizontalnog presjeka od spoja desnog gornjeg i donjeg romboidnog kraka, do polukružnog dijela znaka na njegovoj lijevoj strani.

Zastavica Udruge je veličine 17,5 cm (visina) x 10 cm (širina). U sredini, na gornjem dijelu zastavice stilizirana je figura pulene „Zvir“ bakrene boje na stiliziranom morskom valu plave boje, u čijoj je pozadini stilizirani dio Hrvatskog grba. Ispod figure, na plavoj pozadini vala koja se nastavlja do dna zastavice, nalaze se natpisi, svaki u svom redu. Prvi natpis –ZVIR- je bakrene boje. Natpisi -o. HVAR-, –UDRUGA VETERANA-, i –MJEŠOVITI ODRED mornaričkog pješaštva- crne su boje. Na dnu zastavice je stilizirani grb Hrvatske ratne mornarice, ispod kojeg je natpis –HRM- bakrene boje. Obrub zastavice je stilizirani pleter bakrene boje koji na donjem dijelu ima resice, a na gornjem produženi krak za vješanje zastavice.

Zastava je veličine 160 (dužina) x 100 cm (visina) sa stiliziranim figurom Zvir u sredini koji se nalazi na stiliziranom morskom valu. U pozadini vala i figure nalazi se dio stiliziranog hrvatskog grba preko kojeg je po sredini iznad figure natpis -UDRUGA VETERANA-, a ispod tog naziva natpis – MJEŠOVITOG ODREDA mornaričkog pješaštva- Po sredini, ispod figure, nalaze se natpisi –ZVIR-, i o. HVAR- na plavoj pozadini stiliziranog vala. Grb i natpis HRM nalaze se u gornjem desnom kutu zastave na plavoj podlozi stiliziranog vala. Boje figura, pozadine i natpisa iste su kao i kod zastavice. Duž ruba zastave nalazi se zlatni pleter, osim na bočnoj vertikalnoj stranici koja je predviđena za pričvršćenje zastave na stijeg..

Pečat Udruge je okruglog oblika promjera 3,5 cm u kojemu je uz vanjski i unutarnji koncentrični krug na gornjem dijelu upisano -UDRUGA VETERANA-, a na donjem dijelu -MJEŠOVITOG ODREDA mornaričkog pješaštva-. Ova dva natpisa sa svake strane odvojeni su stiliziranim sidrom. U sredini pečata je centralni dio znaka udruge okruglog oblika, ali bez grba HRM, sa natpisom -ZVIR o. HVAR- ispod figure „Zvir“.

 Pečat čuvaju i ovlašteni su ga koristiti predsjednik i tajnik Udruge, kao i članovi Udruge koje za to ovlasti predsjednik.

Članak 8.

Djelovanje udruge je javno.

Udruga je dužna izvješćivati članove o svojoj djelatnosti putem web stranica Udruge, biltenima, plakatima i glasilima, na sjednicama tijela Udruge, te dostavljanjem dokumenata i akata Udruge.

Udruga može izdavati svoje glasilo u skladu s propisima o javnom informiranju. Odluku o izdavanju glasila donosi Upravni odbor.

**II / CILJEVI I DJELATNOSTI UDRUGE**

Članak 9.

Cilj i svrha osnivanja Udruge je:

* okupljanje veterana - pripadnika ratne postrojbe MOmp Hvar koji su sudjelovali u Domovinskom ratu;
* očuvanje imena i djelovanja ratne postrojbe, te obilježavanje obljetnica i bitnih događaja vezanih uz postrojbu;
* očuvanje digniteta Domovinskog rata, obilježavanje značajnih datuma i blagdana vezanih uz Domovinski rat
* čuvanje uspomene na poginule i preminule suborce;
* zaštita statusa i promidžba interesa sudionika Domovinskog rata, te pružanje zakonske zaštite i solidarne pomoći svojim članovima;
* organiziranje humanitarne pripomoći za članove Udruge i članove njihovih obitelji u skladu sa mogućnostima Udruge;
* suradnja s odgovarajućim državnim tijelima i drugim državnim ustanovama, kao i jedinicama lokalne samouprave, radi zadovoljavanja potreba, interesa i zaštite članova Udruge kao i članova njihove obitelji;
* koordiniranje samostalnog i zajedničkog djelovanja s braniteljskim udrugama proizašlim iz Domovinskog rata i humanitarnim udrugama.

Članak 10.

U svrhu ostvarivanja cilja propisanog člankom 9. Udruga će obavljati sljedeće djelatnosti:

* organiziranje i osnivanje ustrojstvenih oblika djelovanja;
* suradnja s odgovarajućim (državno – upravnim, zdravstvenim i drugim) ustanovama radi ostvarivanja potreba i interesa veterana;
* povezivanje i suradnja s drugim udrugama proizašlih iz Domovinskog rata, te udrugama, institucijama i fondacijama drugih zemalja koje na bilo koji način pružaju pomoć veteranima ( materijalnu , znanstvenu i dr. );
* suradnja i povezivanje s istraživačkim i savjetodavnim timovima stručnjaka radi evidentiranja, znanstvene dorade i iznalaženja rješenja za zdravstvene, socijalne i druge probleme sudionika Domovinskog rata;
* pružanje pomoći članstvu i ustrojbenim oblicima Udruge oko organiziranja i provođenje djelatnosti i inicijativa .
* pružanje neposredne pomoći pri rješavanju socijalnih, ekonomskih i obiteljskih problema veterana;
* pokretanje inicijativa i projekata u cilju preventivnog djelovanja na rješavanju statusnih, zdravstvenih i drugih problema veterana;
* poticanje ogranaka i članstva na održavanje motiviranosti i spremnosti članstva za obranu Domovine, te jačanje domoljublja;
* prikupljanje materijalnih i financijskih sredstava u zemlji i inozemstvu za pomoć veteranima;
* organiziranje kulturnih, športskih i drugih aktivnosti;
* nakladnička i informativna djelatnost sukladno važećim propisima;
* dodjela nagrada i priznanja zaslužnim pojedincima, članovima Udruge i ustrojstvenim oblicima za stručan, kvalitetan i pregalački rad;
* provođenje humanitarnih i drugih djelatnosti.
* poticanje i osnivanje braniteljskih zadruga u koje bi neposredno bili uključeni branitelji na ostvarivanju gospodarskih i drugih djelatnosti,

Temeljna programska orijentacija Udruge je da u sveobuhvatnu i neprekidnu djelovanju i aktivnosti dužnosnika i tijela Udruge ostvaruju kontinuiranu brigu za očuvanje imena i djelovanja ratne postrojbe MOmp Hvar te obilježavanje obljetnica, bitnih događaja i bitaka u Domovinskom ratu i cjelovitu skrb za sudionike Domovinskog rata i članove njihovih obitelji, kao jednog od temeljnih razloga postojanja.

Članak 11.

Udruga može surađivati sa državnim, društvenim i vjerskim subjektima, tijelima, dužnosnicima ili pojedincima i drugim čimbenicima radi učinkovitog ostvarivanja svojih ciljeva i načina djelovanja.

Udruga ima obvezu potraživati informacije, surađivati, poticati, te na drugi odgovarajući način ostvarivati ili zaštićivati pravo i interese sudionika i stradalnika Domovinskog rata.

Članak 12.

Radi ostvarivanja ciljeva, što kvalitetnijeg djelovanja i što bolje organiziranosti sudionika i stradalnika Domovinskog rata, Udruga može stupati u različite oblike suradnje, koordiniranja djelatnosti i povezivanja sa sličnim ili srodnim udrugama i asocijacijama u zemlji i inozemstvu, kao i stupanja u odgovarajuće oblike udruživanja s drugim udrugama, o čemu odluku donosi Upravni odbor.

Članak 13.

Pridruženim članom Udruge može postati ona registrirana udruga iz Domovinskog rata koja prihvaća opće odredbe Statuta UV MOmp „Zvir“ – o. Hvar.

**III / ČLANSTVO U UDRUZI**

Članak 14.

Članom Udruge mogu postati osobe koje su sudjelovali u Domovinskom ratu kao pripadnici ratne postrojbe MOmp Hvar, bez obzira na vrijeme provedeno u ratu.

Članom Udruge mogu biti i članovi drugih udruga proizašlih iz Domovinskog rata ukoliko ispunjavaju uvjete iz stavka 1 ovog članka. Odluku o prijemu u članstvo donosi Upravni odbor na temelju pismenog zahtjeva.

Članom Udruge mogu biti i pojedinci koju su tijekom Domovinskog rata bili pripadnici drugih postrojbi ili organiziranih subjekata obrane RH ukoliko prihvaćaju odredbe Statuta Udruge.

Odluku o prijemu u članstvo donosi Upravi odbor Udruge temeljem pismenog zahtjeva – pristupnice, a na prijedlog matičnog ogranka.

Članak 15.

Udruga osim redovnih može imati i počasne članove. Počasni članovi Udruge mogu biti fizičke i pravne osobe koje su svojim djelovanjem i pomaganjem pridonijele djelovanju postrojbe tijekom Domovinskog rata, kao i radu same Udruge, a takvu odluku donosi Upravni odbor Udruge.

Počasni član ima status člana bez prava glasa i ne može biti biran u tijela upravljanja Udruge.

Članak 16.

Članovi Udruge imaju pravo:

* birati i biti birani u tijela Udruge
* sudjelovati u aktivnostima Udruge
* biti informirani o radu Udruge
* davati prijedloge u vezi sa djelatnošću Udruge

Članovi Udruge imaju dužnost:

* poštovati odluke tijela Udruge
* poštovati odredbe Statuta
* čuvati ugled Udruge
* redovito plaćati godišnju članarinu

Odluku o visini članarine donosi Upravni odbor Udruge. Članarina se plaća do kraja tekuće kalendarske godine. Neplaćanjem članarine do tog datuma osoba ostaje članom udruge, ali u statusu člana bez prava glasa.

Članak 17.

Sve međusobne sporove proizašle iz članstva u Udruzi i/ili aktivnostima u sklopu djelovanja Udruge, članovi se obvezuju riješiti mirnim putem uz arbitražu Suda časti.

Članak 18.

Članstvo u Udruzi prestaje:

- isključenjem zbog nepridržavanja Statuta Udruge
- istupom na temelju pisane izjave
- neplaćanjem članarine uzastopno više od dvije godinu
- raspuštanjem Udruge
- smrću.

Odluke o isključenju donosi Upravni odbor.

Protiv odluke Upravnog odbora može se podnijeti priziv Sudu časti Udruge čija je odluka konačna.

**IV / USTROJ UDRUGE I TIJELA UPRAVLJANJA**

1. **USTROJ UDRUGE - RAD OGRANAKA**

Članak 19.

Osnovni ustrojbeni dio Udruge je ogranak.

Ogranci Udruge veterana na otoku Hvaru su:

* Ogranak Udruge veterana Grada Hvara, kojeg čine svi članovi Udruge koji imaju prebivalište na području Grada Hvara
* Ogranak Udruge veterana Grada Stari Grada, kojeg čine svi članovi Udruge koji imaju prebivalište na području Grada Stari Grada
* Ogranak Udruge veterana Općine Jelsa, kojeg čine svi članovi Udruge koji imaju prebivalište na području Općine Jelsa
* Ogranak Udruge veterana Općine Sućuraj, kojeg čine svi članovi Udruge koji imaju prebivalište na području Općine Sućuraj.

Članak 20.

Svi članovi jednog ogranka predstavljaju Skupštinu Ogranka.

Skupština Ogranka sastaje se prema potrebi, a najmanje jednom godišnje.

Svake 4 (četiri) godine održava se redovna izborna skupština Ogranka.

Skupština Ogranka donosi odluke natpolovičnom većinom prisutnih članova Ogranka, kad je na Skupštini prisutno najmanje pola od ukupnog broja članova Ogranka s pravom glasa.

Glasovanja na skupštini su javna, osim ako Skupština ne donese drugačiju odluku.

Članak 21.

Skupština Ogranka:

* bira Predsjednika i tajnika Ogranka,
- bira izaslanike u Skupštinu Udruge,
- donosi odluku o načinu i razini provođenja svojih aktivnosti (pojedinačno, u grupama, ili na razini Ogranka),

Članak 22.

Između dviju Skupština Ogranka, Ogranak vode Predsjednik i tajnik.

Članak 23.

Predsjednika Ogranka bira Skupština Ogranka na prijedlog Predsjednika Udruge, ili najmanje 5 članova Skupštine.

Predsjednik Ogranka:

- saziva Skupštinu Ogranka
- predsjedava Skupštini
- predlaže Upravnom odboru aktivnosti Ogranka za određeni period
- promovira djelatnost Udruge
- organizira aktivnosti sukladno Statutu i odlukama Upravnog odbora
- kontaktira sa Predsjednikom Udruge i drugim članovima Upravnog odbora
- provodi i druge djelatnosti u okviru svoje nadležnosti.

Predsjednik Ogranka je po funkciji član Upravnog odbora Udruge veterana i Skupštine Udruge.

Članak 24.

Tajnika Ogranka bira Skupština Ogranka na prijedlog Predsjednika Ogranka, ili najmanje 5 članova Ogranka.

Tajnik Ogranka:

* vodi evidenciju članstva
- organizira upis novih članova
- prati status branitelja na svom području
- naplaćuje članarinu, te
- provodi i druge djelatnosti.

Članak 25.

Broj izaslanika u Skupštini Udruge određuje se:

jedan izaslanik na svakih započetih 5 članova Ogranka prisutnih na skupštini Ogranka.

Kandidate predlaže Predsjednik Ogranka, ili najmanje 5 članova Ogranka. O svakom kandidatu može se glasovati pojedinačno, ili skupno o cijeloj listi, o čemu odlučuje Skupština Ogranka.

**B. TIJELA UPRAVLJANJA UDRUGE**

Članak 26.

Tijela Udruge su:

* Skupština
* Upravni odbor
* Nadzorni odbor
* Sud časti

Dužnosnici Udruge su:

* Predsjednik
* Dopredsjednik
* Tajnik

Članak 27.

Udruga može imati jednog ili više počasnih predsjednika.

Počasni predsjednik bira se zbog iznimnih zasluga za rad udruge, a mandat nema ograničenja.

Počasnog predsjednika bira Skupština na prijedlog Predsjednika Udruge ili Upravnog odbora.

Počasni predsjednik je član Upravnog odbora.

Članak 28.

U tijela Udruge (Upravni odbor, Nadzorni odbor, Sud časti), kao i na mjesta dužnosnika Udruge (predsjednik, dopredsjednik i tajnik) ne mogu biti birane osobe koje su dužnosnici ili članovi tijela upravljanja drugih braniteljskih i stradalničkih udruga proisteklih Domovinskog rata.

Članak 29.

Upravni odbor Udruge po potrebi može osnivati povremena tijela (povjerenstva, savjete i komisije) poradi obavljanja točno određenih aktivnosti i zadaća. U tijela mogu biti uključene i osobe koje nisu članovi Udruge.

Djelokrug rada tih tijela regulirati će se pravilnicima o radu, a način rada poslovnikom o radu određenih tijela.

***Skupština Udruge***

Članak 30.

Skupština je najviše i temeljno tijelo Udruge, a sačinjavaju je predsjednik, dopredsjednik, tajnik, počasni predsjednik(ci), predsjednici ogranaka i izabrani izaslanici ogranaka.

Izaslanici za Skupštinu biraju se na način da se na svakih započetih 5 članova ogranka, prisutnih na izbornoj skupštini Ogranka, bira jedan izaslanik.

Izaslanici za skupštinu biraju se na izbornim skupštinama ogranaka, a mandat im traje 4 godine.

Ako pojedini izaslanik bude isključen iz Udruge, umre ili u pismenoj formi podnese ostavku, ogranak će izabrati novog izaslanika, a mandat će mu trajati do kraja mandata izaslanika kojeg će zamijeniti.

Članak 31.

Skupština donosi odluke na sjednicama. Sjednica Skupštine je valjana ako je sazvana u skladu sa Statutom Udruge i ako je prisutna natpolovična većina svih članova Skupštine.

Odluke se donose natpolovičnom većinom nazočnih članova Skupštine.

Odluku o izmjenama i dopunama Statuta odnosno donošenje novog Statuta donosi dvotrećinska većina nazočnih članova Skupštine.

Poziv na sjednicu Skupštine s prijedlogom dnevnog reda, mjestom i vremenom održavanja upućuje se svim članovima Skupštine poštom, ili na drugi prikladan način, najkasnije sedam (7) dana prije zakazanog datuma održavanja sjednice Skupštine.

U izvanrednim situacijama predsjednik može sazvati sjednicu i u kraćem roku.

Glasovanje na Skupštini je javno, osim ako Skupština ne odluči drukčije.

Članak 32.

Nadležnosti Skupštine Udruge su:

* utvrđivanje plana i programa rada Udruge,
- donošenje godišnjeg financijskog plana,
- donošenje, mijenjanje i dopunjavanje statuta Udruge,
- donošenje svih odluka u vezi sa radom Udruge za koje nije nadležan Upravni odbor ili - predsjednik Udruge,
- donošenje deklaracija, i programskih povelja Udruge,
- rasprava i prihvaćanje izvješća o djelatnosti tijela Udruge,
- prihvaćanje izvješća o financijskom planu i završenom računu Udruge,
- odlučivanje o prigovorima protiv odluka Upravnog odbora i Suda časti,
- odlučivanje o promjeni imena ili znaka Udruge,
- odlučivanje o prestanku djelovanja Udruge

Članak 33.

 Skupština bira i razrješava:

* Predsjednika Udruge
* Dopredsjednika Udruge
* Tajnika
* Članove Upravnog odbora
* Članove Nadzornog odbora
* Članove Suda časti

Članak 34.

Sva tijela i dužnosnici biraju se na mandat od 4 godine.

Skupština Udruge može razriješiti i prije isteka mandata pojedino tijelo, člana tijela Udruge ili dužnosnika Udruge na njegov zahtjev, zbog neizvršavanja obveza, nepoštivanja Statuta i drugih pravnih akata Udruge, ili u drugim slučajevima kad je potrebno zaštititi prava, interese i ugled Udruge.

Novi članovi tijela Udruge i dužnosnici biraju se na rok do kraja mandata razriješenog člana tijela ili dužnosnika.

Članak 35.

Predsjednik Udruge saziva sjednicu Skupštine najmanje jednom godišnje, a svake 4 godine redovnu izbornu sjednicu.

Izvanrednu sjednicu Skupštine saziva predsjednik Udruge na prijedlog Upravnog odbora Udruge ili na zahtjev najmanje jedne trećine (1/3) izaslanika Skupštine.

Predsjednik Udruge je obavezan sazvati izvanrednu sjednicu Skupštine u roku od trideset (30) dana od dana zaprimanja pisanog zahtjeva sa potpisima izaslanika Skupštine iz stavka 2. ovog članka.

Ukoliko u roku iz stavka 3. ovog članka predsjednik ne sazove izvanrednu sjednicu Skupštine potpisnici zahtjeva iz stavka 2. i 3. ovog članka imaju pravo sazvati izvanrednu Skupštinu.

Članak 36.

Detaljna pitanja bitna za rad i djelovanje Skupštine, održavanje sjednica, utvrđivanje rezultata glasovanja i drugo mogu se utvrditi Poslovnikom o radu Skupštine Udruge.

***Upravni odbor***

Članak 37.

Upravni odbor Udruge izvršno je tijelo Skupštine Udruge, koje osigurava provedbu odluka Skupštine, te obavljanje svih djelatnosti radi ostvarivanja ciljeva Udruge.

Članak 38.

Upravni odbor najviše je tijelo Udruge između dviju sjednica Skupštine Udruge.

Upravni odbor Udruge čine predsjednik, dopredsjednik, počasni predsjednik(ci), tajnik, predsjednici ogranaka i četiri (4) člana Udruge koji se biraju na izbornoj Skupštini.

Na prvoj konstituirajućoj sjednici Upravni odbor bira blagajnika Udruge koji, ukoliko već nije izabran u Upravni odbor, postaje član Upravnog odbora.

Članak 39.

Mandat članova Upravnog odbora traje četiri godine i može se ponoviti.

Članak 40.

Sjednice Upravnog odbora Udruge održavaju se prema potrebi, ali najmanje jedanput u šest mjeseci.

Članak 41.

Upravni odbor:

1. - provodi odluke Skupštine,
2. - izrađuje i realizira planove i programe rada Udruge,
3. - izrađuje financijski plan i financijsko izvješće Udruge,
4. - utvrđuje prijedloge dokumenata Skupštini,
5. - upravlja imovinom Udruge brigom dobra gospodara,
6. - izabire predsjednike povjerenstava i savjetnike Udruge za pojedina područja,
7. - imenuje predstavnike Udruge za sudjelovanje u djelatnostima tijela i ustanova izvan Udruge,
8. - pokreće različite projekte Udruge i imenuje njihove voditelje,
9. - donosi pravilnike, opće i pojedinačne akte radi provedbe zadaća utvrđenih Statutom i odlukama Skupštine,
10. - donosi odluke o suradnji i povezivanju, kao i o udruživanju i razdruživanju Udruge sa drugim udrugama ili asocijacijama,
11. - o svojoj djelatnosti podnosi izvješće Skupštini Udruge,
12. - brine o informiranju članstva i javnosti o radu Udruge,

Članak 42.

Sjednica Upravnog odbora može se održati ako je istoj nazočna natpolovična većina svih članova.

Upravni odbor odlučuje natpolovičnom većinom nazočnih članova.

Upravni odbor je dužan voditi zapisnike sa svojih sastanaka koji se trajno čuvaju u arhivi Udruge.

Članak 43.

Na sjednicama Upravnog odbora mogu biti nazočni članovi Nadzornog odbora i Suda časti udruge.

Odluke i druge prihvaćene akte Upravni odbor po zahtjevu dostavlja svim tijelima Udruge.

***Nadzorni odbor Udruge***

Članak 44.

Nadzorni odbor Udruge tijelo je s nadzorno - kontrolnim zadaćama u okviru rada i djelovanja dužnosnika i tijela Udruge.

Članak 45.

Nadzorni odbor ima pet (5) članova od kojih je jedan predsjednik.

Članove i predsjednika Nadzornog odbora bira Skupština Udruge.

Mandat članova Nadzornog odbora traje četiri (4) godine i može se ponoviti.

Član Nadzornog odbora ne može biti članom drugih tijela Udruge.

Članak 46.

Nadležnosti Nadzornog odbora:

1. - prati primjenu zakona, Statuta Udruge i ostalih akata, te odluke tijela i dužnosnika Udruge,
2. - nadzire materijalno i financijsko poslovanje Udruge.

Članak 47.

Nadzorni odbor o svojim aktivnostima i radu podnosi izvješće Skupštini Udruge.

Nadzorni odbor za svoj rad odgovara Skupštini Udruge.

U slučaju uočenih zakonskih i statutarnih nepravilnosti u poslovanju i djelovanju tijela, dužnosnika Udruge, Nadzorni odbor o tome bez odgode izvještava predsjednika i Upravni odbor Udruge, predlažući poduzimanje mjera i postupaka.

U slučaju sazivanja izvanredne Skupštine Udruge Nadzorni odbor obvezan je dati svu tehničku pomoć kod sazivanja i održavanja izvanredne Skupštine.

Članak 48.

Sjednice Nadzornog odbora saziva predsjednik Nadzornog odbora ili predsjednik Udruge.

Sjednica Nadzornog odbora može se održati ako je istoj nazočna natpolovična većina svih članova.

Nadzorni odbor odlučuje natpolovičnom većinom nazočnih članova.

Nadzorni odbor je dužan voditi zapisnike sa svojih sastanaka koji se trajno čuvaju u arhivi Udruge.

***Sud časti Udruge***

Članak 49.

Sud časti odlučuje u stegovnom postupku protiv članova Udruge.

Sud časti ima pet (5) članova od kojih je jedan predsjednik.

Članove i predsjednika Suda časti bira Skupština Udruge.

Mandat članova Suda časti traje četiri (4) godine i može se ponoviti.

Član Suda časti ne može biti članom drugih tijela Udruge.

Članak 50.

U stegovnom postupku Sud časti može izreći sljedeće stegovne mjere:

- opomena,

- isključenje iz Udruge.

Protiv Odluke Suda časti za mjeru *„Opomene“* i *„Isključenje iz Udruge“* može se u roku od 15 (petnaest) dana, računajući od dana uručenja Odluke, podnijeti žalba Upravnom odboru. Upravni odbor je dužan žalbu riješiti u roku od 30 (trideset) dana od dana zaprimanja žalbe. Odluka Upravnog odbora je konačna.

Članak 51.

Sastanak Suda časti može se održati ako je na istom nazočna natpolovična većina svih članova.

Sud časti odlučuje natpolovičnom većinom nazočnih članova.

Sud časti je dužan voditi zapisnike sa svojih sastanaka koji se trajno čuvaju u arhivi Udruge.

***Predsjednik Udruge***

Članak 52.

Predsjednik je najviši dužnosnik i odgovorna osoba Udruge.

Predsjednik je po svom položaju ujedno i predsjednik Upravnog odbora Udruge.

Članak 53.

Predsjednika Udruge bira i razrješava Skupština Udruge.

Mandat predsjednika Udruge traje četiri (4) godine.

Predsjednik udruge za svoj rad odgovara Skupštini Udruge.

Članak 54.

Predsjednik Udruge:

- predstavlja i zastupa Udrugu,
- odgovoran je za pravilan i zakonit rad Udruge,
- provodi odluke Skupštine i Upravnog odbora,
- nalogodavac je za izvršenje financijskog plana i plana rada Udruge,
- potpisuje akte koje donosi Skupština i Upravni odbor Udruge,
- saziva zasjedanje Skupštine i predsjedava radom Skupštine,
- saziva Upravni odbor Udruge i opće sjednice svih tijela Udruge,
- saziva utemeljiteljske sastanke novoosnovanih ogranaka i ostalih ustrojenih povjerenstava
- saziva utemeljiteljske sastanke Nadzornog odbora i Suda časti,
- obavlja i druge poslove koje mu Skupština i Upravni odbor stave u nadležnost u skladu sa Statutom Udruge

Članak 55.

Mandat predsjednika prestaje i prije isteka roka na koji je izabran:

1. - na osobni zahtjev,
- ako ne postupa u skladu sa uputama i smjernicama Skupštine,
- ako djeluje protivno Statutu,
- ako svojim istupanjima i djelovanjem šteti ugledu Udruge,
- smrću.

Postupak o razrješenju predsjednika pokreće se na prvoj sljedećoj sjednici Skupštine, a na prijedlog Upravnog odbora ili pismenog zahtijeva barem jednog ogranka Udruge.

***Dopredsjednik Udruge***

Članak 56.

Udruga ima 1 (jednog) dopredsjednika kojeg bira i razrješava Skupština Udruge.

Dopredsjednik je dužnosnik Udruge koji pomaže u obnašanju dužnosti i izvršenju zadaća predsjednika Udruge.

Dopredsjednik za svoj rad odgovara Predsjedniku, Upravnom odboru i Skupštini Udruge.

Za vrijeme trajanja objektivne spriječenosti Predsjednika udruge mijenja dopredsjednik Udruge.

Mandat dopredsjednika traje četiri (4) godine.

U slučaju spriječenosti po bilo kojoj osnovi ili smrti, dopredsjednika mijenja član Upravnog odbora kojeg imenuje Upravni odbor Udruge.

Mandat imenovanog dopredsjednika traje do prve sjednice skupštine.

***Tajnik Udruge***

Članak 57.

Tajnika Udruge bira i razrješava Skupština Udruge.

Za svoj rad tajnik odgovara predsjedniku i Upravnom odboru Udruge.

Tajnik uz suglasnost predsjednika i Upravnog odbora Udruge obavlja sljedeće poslove:

1. - provodi odluke Upravnog odbora i predsjednika Udruge,
- priprema radne materijale za sjednice svih tijela Udruge,
- u dogovoru sa Predsjednikom i Upravnim odborom kontaktira s državnim, gospodarstvenim, političkim i vjerskim subjektima, te udrugama i drugim organizacijama.
- u dogovoru sa Predsjednikom i Upravnim odborom saziva i organizira tiskovne konferencije te skrbi o svim oblicima komunikacije sa sredstvima javnog priopćivanja,
- vodi registar članova Udruge,
- vodi i čuva arhivu Udruge,
- obavlja stručne i administrativne poslove,
- vodi zapisnike sa sastanaka Upravnog odbora i općih sjednica svih tijela Udruge,
- obavlja druge zadaće i aktivnosti u dogovoru sa predsjednikom i Upravnim odborom Udruge

U slučaju spriječenosti po bilo kojoj osnovi ili smrti, tajnika mijenja član Upravnog odbora kojeg imenuje Upravni odbor Udruge.

Mandat imenovanog tajnika traje do prve sjednice skupštine.

***Blagajnik Udruge***

Članak 58.

Blagajnika Udruge bira Upravni odbor Udruge.

Blagajnik Udruge:

1. - vodi blagajnu Udruge sukladno Pravilniku o materijalno – financijskom poslovanju,
- vrši financijske transakcije Udruge,
- surađuje sa osobom zaduženom za vođenje financijsko-poslovnih knjiga Udruge u djelu koje se odnosi na blagajničko poslovanje,
- sudjeluje u izradi financijskih planova i izvješća Udruge,
- organizira plaćanje i vodi evidenciju godišnje članarine.

Za svoj rad blagajnik je odgovoran predsjedniku i Upravnom odboru Udruge.

U slučaju spriječenosti po bilo kojoj osnovi ili smrti, blagajnika mijenja član Udruge kojeg imenuje Upravni odbor Udruge.

Novoimenovani blagajnik ulazi u sastav Upravnog odbora Udruge ukoliko isti nije već član Upravnog odbora. Na tom mjestu ostaje do prve sjednice Skupštine Udruge.

***Postupak razrješenja sa dužnosti***

Članak 59.

Dužnosnike i članove tijela Udruge može se razriješiti dužnosti zbog:

1. - nepoštivanja Statuta i temeljnih akata Udruge,
- nepoštivanja pravilnika i neizvršavanja odluka i programa Udruge,
- djelovanja štetna za ugled udruge i njezina članstva.

Članak 60.

Prijedlog o razrješenju s dužnosti dužnosnika i članova tijela Udruge može podnijeti svaki član Udruge preko ogranka čiji je član, uz argumentirano pisano obrazloženje. Isti se podnosi Upravnom odboru.

Odluku o eventualnom privremenom razrješenju s dužnosti dužnosnika i članova tijela Udruge donosi Upravni odbor udruge na prijedlog predsjednika.

Odluku o konačnom razrješenju s dužnosti dužnosnika i članova tijela Udruge donosi Skupština na svojoj prvoj sjednici.

**V / IMOVINA I FINANCIRANJE UDRUGE**

Članak 61.

Imovinu Udruge čine:

1. - novčana sredstva,
- nekretnine,
- pokretnine,
- ostali prihodi.

Članak 61.

Udruga stječe prihode za svoj rad:

1. - članarinom,
- doznakama iz proračuna grada Hvara i Starog Grada, te općina Jelsa i Sućuraj,
- dragovoljnim prilozima i darovima,
- obavljanjem drugih, pozitivnim zakonskim propisima, dopuštenih djelatnosti.

Članak 62.

Udruga ima neprofitabilan status.

Način materijalnog i financijskog poslovanja udruge utvrđuje se općim aktima Udruge.

Udruga kao temeljni ustrojstveni oblik, voditi će materijalno-financijsko poslovanje putem žiro-računa Udruge.

Potpisnici na žiro-računu su predsjednik, dopredsjednik, tajnik i blagajnik Udruge.

Evidenciju financijskog poslovanja, te evidenciju o pokretnoj i nepokretnoj imovini Udruge vodi blagajnik Udruge.

Članak 63.

Financijskim planom se utvrđuju prihodi i rashodi Udruge u kalendarskoj godini.

Tijekom godine Upravni odbor može vršiti izmjene financijskog plana do 10 % ukupnih prihoda odnosno rashoda, a u cilju ostvarenja plana i programa rada Udruge

Financijski plan za kalendarsku godinu Udruge donosi Skupština Udruge.

Predsjednik Udruge obvezan je Skupštini Udruge podnijeti izvješće o materijalno-financijskom stanju Udruge, s prikazom tekućeg odnosno idućeg obračunskog razdoblja.

Financijska godina počinje 01. siječnja, a završava 31. prosinca iste godine.

Članak 64.

Materijalno i financijsko poslovanje Udruge nadzire Nadzorni odbor Udruge, te podnosi izvješće Skupštini i Upravnom odboru Udruge.

Članak 65.

Udruga, za svoje obveze, odgovara cjelokupnom svojom imovinom.

**VI / PRESTANAK DJELOVANJA UDRUGE**

Članak 66.

Udruga prestaje s djelovanjem u slučaju:

1. - kad Skupština Udruge dvotrećinskom većinom (2/3) ukupnog broja članova donese odluku o prestanku djelovanja i postojanja Udruge,
- ako se broj članova smanjio ispod broja predviđena za osnivanje udruge,
- ako je odlukom nadležnog tijela djelovanje Udruge pravomoćno zabranjeno.

Odluka o prestanku djelovanja Udruge dostavlja se tijelu uprave nadležnom za registraciju udruga radi provedbe postupka likvidacije Udruge sukladno odredbama Zakona o udrugama.

Članak 67.

Ako Udruga prestane djelovati i postojati, imovina se, nakon podmirenja svih dospjelih i nedospjelih obveza, drugih troškova, sudskih i drugih pristojba, predaje jedinicama lokalne samouprave ne području otoka Hvara u omjeru njihovog financiranja tijekom djelovanja Udruge.

Članak 68.

Likvidator udruge može bit fizička ili pravna osoba, a bira ga i opoziva Upravni odbor Udruge.

Likvidator može bit i osoba koja nije član Udruge, a mora raspolagati odgovarajućim stručnim znanjem kako bi mogao voditi brigu o raspodjeli imovine Udruge.

Likvidator ima pravo na naknadu troškova za svoj rad iz sredstava Udruge u visini koju određuje Upravni odbor na prvoj sjednici nakon njegovog imenovanja.

**VII / PRIJELAZNE I ZAVRŠNE ODREDBE**

Članak 69.

Kako bi se uskladili četverogodišnji izborni ciklusi za sve dužnosti i tijela Udruge, skraćuje se tekući mandat predsjedniku, dopredsjedniku i tajniku Udruge na dvije godine, te se biraju na izbornoj skupštini sa svim ostalim dužnosnicima i članovima tijela Udruge.

Članak 70.

Ovaj Statut stupa na snagu danom donošenja.

Ovlašćuju se predsjednik i tajnik Udruge da po potrebi izvrše promjene Statuta isključivo radi usklađenja sa zakonskim odredbama.